
Ministru kabineta sēdes protokollēmums

Likumprojekts "Grozījums Energoresursu cenu ārkārtēja pieauguma samazinājuma pasākumu likumā"

· 1. Atbalstīt iesniegto likumprojektu.
· 2. Valsts kancelejai sagatavot likumprojektu iesniegšanai Saeimā.
· 3. Noteikt, ka atbildīgais par likumprojekta turpmāko virzību Saeimā ir klimata un enerģētikas ministrs. Ja nepieciešams, arī citiem ministriem atbilstoši kompetencei sniegt atbalstu klimata un enerģētikas ministram likumprojekta virzībā Saeimā.
· 4. Lūgt Saeimu atzīt likumprojektu par steidzamu.
· 5. Pieņemt zināšanai, ka atbalstam nepieciešamais finansējuma apjoms ir 30 476 044 euro.
· 6. Pieņemt zināšanai, ka atbalsts nav uzskatāms par vienreizējo pasākumu likuma “Par valsts budžetu 2023. gadam un budžeta ietvaru 2023., 2024. un 2025. gadam” 5.panta 2.punkta izpratnē un tam ir negatīva fiskālā ietekme uz vispārējās valdības budžeta strukturālo bilanci.
· 7. Lai daļēji kompensētu negatīvo fiskālo ietekmi uz vispārējās valdības budžeta strukturālo bilanci Ekonomikas ministrijai kā akciju sabiedrības "Latvenergo" akciju turētājai nodrošināt papildus dividenžu iemaksu virs likuma Par valsts budžetu 2023. gadam un budžeta ietvaru 2023., 2024. un 2025. gadiem 23. pantā  noteiktā apjoma no 2022. gada peļņas 18 547 423 euro apmērā un ieskaitīt tās valsts budžetā līdz 2023.gada 31.oktobrim. Uzņēmumu ienākuma nodokli aprēķināt un samaksāt normatīvajos aktos noteiktajā kārtībā un apmērā.
· 8. Ņemot vērā vispārējās valdības budžeta strukturālās bilances palielinājumu, ko nodrošina faktiskais ieņēmumu pārsniegums pār likumā “Par valsts budžetu 2023. gadam un budžeta ietvaru 2023.;2024. un 2025. gadiem” ieņēmumu pozīcijā “Ieņēmumi no dividendēm (ieņēmumi no valsts (pašvaldību) kapitāla izmantošanas)” plānotā apjoma un šis palielinājums nav saistīts ar valsts ekonomikas attīstības cikliskajiem faktoriem, atbalstīt nekompensēto vispārējās valdības budžeta bilances samazinājumu par 11 928 621 euro.
· 9. Pēc likumprojekta pieņemšanas un septītaja punktā noteiktā uzdevuma īstenošanas, Klimata un enerģētikas ministrijai sagatavot rīkojuma projektu par apropriācijas pārdali, lai nodrošinātu nepieciešamo finansējumu AS "Sadales tīkls" sistēmas pakalpojuma fiksētās komponentes maksas samazinājuma piemērošanai 2023. gadā ne vairāk kā 30 476 044 euro apmērā, nodrošinot to no resora "74. Gadskārtējā valsts budžeta izpildes procesā pārdalāmais finansējums" programmā 15.00.00 "Finansējums Energoresursu cenu ārkārtēja pieauguma samazinājuma pasākumu likumā noteikto terminēto atbalsta pasākumu īstenošanai" paredzētā finansējuma.
· 10. Saskaņā ar Ministru kabineta 2022. gada 25. janvāra noteikumu Nr. 72 "Kārtība, kādā tiek prognozēti, noteikti un veikti maksājumi par valsts kapitāla izmantošanu" 9.2. apakšpunktu palielināt akciju sabiedrības "Latvenergo" (vienotais reģistrācijas Nr. 40003032949) dividendēs izmaksājamo peļņas daļu par 2022. gadu līdz 72,859% (152 538 867 euro).
· 11. Klimata un enerģētikas ministrijai izstrādāt un klimata un enerģētikas ministram līdz 2023.gada 1.novembrim iesniegt Ministru kabinetā informatīvo ziņojumu ar izvērtējumu par to, kādā apmērā un formā sistēmas pakalpojumu maksas samazinājuma piemērošana būtu turpināma 2024.gadā, identificējot nepieciešamo finansējumu un tā avotu.

